
MUHIMMAN DARUSSA GA 
DUKKANIN AL'UMMA 
Na Babban Malami 
Abdul-Azeez Bn Abdullahi Bn Baaz-Allah Ya yi 
masa rahama- 
Da sunan Allah Mai rahama Mai jin ƙai. 
Gabatarwar Mawallafi 
Godiya ta tabbata ga Allah Ubangijin talikai, 
kyakkyawan ƙarshe ya tabbata ga masu tsoran Allah, 
Allah Yayi tsira da aminci ga bawanSa kuma 
manzonSa annabinmu Muhammadu, da alayensa da 
sahabbansa baki ɗaya . 
Bayan haka: 
Waɗannan  wasu  taƙaitattun  kalmomine,  akan 
bayanin sashin abinda ya wajaba kowa ya san shi 
dangane da addinin musulunci, na ambacesu da: 
(Mahimman darussa ga dukkanin al'umma). 
Kuma ina roƙon Allah Ya amfanar da musulmai su, 
kuma Ya karɓesu daga gareni, hakika Shi Mai yawan 
kyautane, kuma Mai yawan karamci. 
AbdulAzeez Bn Abdullahi Bn Baaz  
Muhimman darussa ga dukkanin al'umma
1
 
 
1
 Majmu'u Fataawa, da maqaloli mabanbanta (3/288-298). 

DARASI NA FARKO: SURATUL FATIHA DA 
KUMA GAJERUN SURORI 
Suratul Fatiha da abinda ya sawwaƙa daga gajerun 
surori, daga suratul Zalzala zuwa Suratun Nas, 
laƙƙanawa, da gyara karatu, da haddatarwa, da kuma 
bayani ga abinda fahimtarsa take wajaba. 
DARASI NA BIYU: RUKUNAN MUSULUNCI 
BAYANIN RUKUNAN MUSULUNCI BIYAR, 
 NA FARKONSU KUMA MAFI GIRMANSU: 
Shaidawa babu abin bautawa da gaskiya sai Allah, da 
kuma cewa (Annabi) Muhammadu manzon Allah ne, 
da sharhin ma'anoninta, tare da bayanin sharuɗɗan 
la'ilaha illallah. 
Ma'anarta: (La'ilaha) tana  mai kore dukkan 
abinda ake bautawa da ba Allah ba, (Illallah) tana 
tabbatar da bauta ga Allah Shi kaɗai, ba Shi da abokin 
tarayya. Amma sharuɗɗan (Babu abin bautawa da 
gaskiya sai Allah) sune:  
Sani mai kore  jahilci, da tabbatarwa mai kore 
kokwanto, da ikhlasi mai kore shirka, da gaskiya mai 
kore  ƙarya,  da  soyayya  mai  kore  ƙiyayya,  da  miƙa 
wuya mai kore bari, da karɓa mai kore juyarwa (ƙin 
karɓa)  da  kuma  kafircewa  duk  abinda  ake  bautawa 
koma bayan Allah. Haƙiƙa an dunƙulesu acikin baitoci 
biyu masu zuwa: 
Sanin  yaƙini  da  ikhlasi  da  gaskiyarka  tare  da... 

4 
soyayya da jawuwa da karɓarsu. An  ƙara na takwas 
ɗinsu kafircewa daga gareka ga abinda... ba Allah ba 
daga abubuwan da aka allantar da su. 
Tare da bayanin shaidawa cewa: (annabi) 
Muhammad manzan Allah ne, abinda kuma ta 
hukunta: Gasgata shi cikin abinda Ya bada labari, da 
kuma yi masa biyayya cikin abinda Yayi umarni, da 
nisantar abinda yayi hani a kansa, kuma ya tsawatar, 
kuma kada ya bautawa Allah sai da abinda Allah- Mai 
girma da ɗaukaka-  da manzanSa suka  shar'anta shi. 
Sannan a bayyanawa ɗalibi ragowar rukunan 
musulinci biyar, sune:  
Sallah, da zakka, da azumi, da ziyartar Ɗakin Allah 
mai alfarma, ga wanda ya sami ikon zuwa gare shi. 
DARASI NA UKU: RUKUNAN IMANI 
Su guda shida ne: Ka yi imani da Allah da 
mala'ikunSa, da  littattafanSa, da ranar lahira, kuma 
ka yi imani da ƙaddara, alkhairinta da sharrinta daga 
Allah - Maɗaukakin Sarki - suke. 
DARASI NA HUƊU: RABE-RABEN TAUHIDI, 
DA RABE-RABEN SHIRKA 
Bayanin rabe-raben Tauhid: su uku ne: Tauhidi 
Rububiyya (Ubangijintaka), da Tauhidi na Uluhiyya 
(Allantaka), da Tauhidi na sunaye da siffofi. 
1-  Tauhidin rububiyya: Shi ne imani  cewa  haƙiƙa 
Allah-  tsarki ya tabbatar maSa-  (Shi ne) Mahaliccin 

5 
komai,  kuma Mai tasarrufi a dukkan wani abu, ba Shi 
da abokin tarayya a cikin haka. 
2-  Tauhidin Uluhiyya: Shi ne imani  cewa  haƙiƙa 
Allah- tsarki ya tabbatar maSa- Shi ne abin bautawa 
da gaskiya, ba Shi da abokin tarayya a cikin haka, shi 
ne  ma'anar La'ilaha illallah. Haƙiƙa ma'anarta ba bu 
abin bautawa da gaskiya sai Allah, dukkanin Ibadu na 
sallah da azumi, da wanin haka, yana wajaba a 
tsarkake su ga Allah Shi kaɗai, kuma ba ya halatta a 
juyar da wani abu daga garesu  ga waninSa. 
3-  Tauhidin  sunaye  da  siffofi:  Shi  ne  imani da 
dukkan abinda ya zo a a cikin Alƙur'ani mai girma, ko 
a cikin Hadisai ingantattu, na sunayen Allah da 
siffofinSa, da tabbatar da su ga Allah, Shi kaɗai, a bisa 
fuska  mai  dacewa  da  Shi,  ba  tare  da  canzawa,  ko 
korewa, ko misaltawa, ko kamantawa da (halittarSa) 
ba; don yin aiki da faɗarSa - tsarki ya tabbatar maSa -
: 
﴿




























 



 

 





 





 
































 ﴾
 
 {Ka ce: "Shi ne Allah Makaɗaĩci. (1) 
 "Allah wanda ake nufin Sa da buƙata". (2) 
 "Bai haifa ba, kuma ba a haife Shi ba." (3) 
 "Kuma babu ɗaya da ya kasance kini a gare Shi. 
(4)} [al-Ikhlas: 1-4]. Da kuma faɗinSa - Mai girma da 
ɗaukaka -: 

...﴿









































 ﴾
 
 {Wani abu bai zama kamar tamkarSa ba, kuma Shĩ 
ne Mai ji, Mai gani.}  {al-shura:  11}.  Haƙiƙa  shashin 
wasu ma'abota ilimi ya sanya su nau'i biyu, ya shigar 
da  Tauhidin  sunaye  da  siffofi  a  cikin  Tauhidin 
Rububiyya, babu jayayya a lafazi a cikin haka; domin 
abin nufi bayyanan ne a dukkan rabe-raben biyu. 
Rabe-raben shirka uku ne: Babbar shirka, da 
ƙaramar shirka, da kuma ɓoyayyiyar shirka. 
Babbar shirka: Tana wajabtar da sarayar (ɓacin) 
aiki, da dawwama a cikin wuta ga wanda ya mutu a 
akanta, kamar yadda Allah -  Maɗaukakin sarki -  Ya 
ce: 
...﴿
















































﴾]:مﺎﻌﻧﻷا۸۸[
 
 {Da sun yi  shirka da abinda suka kasance suna 
aikatawa ya lalace.}  [al-An'am: 88], kuma Allah -
Tsarki ya tabbatar maSa Ya ce: 
﴿

































































































































﴾ :۱۷[ 
 {Bã ya kasancewa ga mãsu shirka su rãya 
masallatan Allah, alhãli kuwa sunã mãsu bãyar da 
shaida  a  kan  rãyukansu  da  kafirci,  waɗannan 
ayyukansu sun ɓãci,  kuma  a  cikin  wutã  sũ 
madawwama.} {al-Tauba: 17}, kuma haƙiƙa wanda ya 
mutu a kanta, ba za a gafarta masa ba, kuma Aljanna 

7 
ta haramta a gare shi, kamar yadda Allah -  Mai 
gairma da ɗaukakka - Ya ce: 
﴿






























































﴾
...
:٤۸[ 
 {Lalle  ne,  Allah  ba  Ya  gãfarta  a  yi  shirki  da  Shi, 
kuma  Yana  gãfarta  abin  da  yake  bãyan  wannan,  ga 
wanda Yake so.} [al-Nisa'i: 48], kuma Allah - tsarki ya 
tabbatar maSa - Ya ce: 
...﴿



 





 











 








 





 



 






 





 





 







 

 

























﴾ :۷۲.[
 
 {Lalle ne shĩ, wanda ya yi shirki da Allah, to, lalle 
ne, Allah Yã haramta masa Aljanna. Kuma bãbu wasu 
mataimaka ga azzãlumai.} [al-Ma'ida: 72]. 
Kuma  yana  daga  nau'o'inta:  Roƙon  mamata,  da 
gumaka, da neman agajinsu, da bakance a gare su, 
da yanka a gare su, da abinda ya yi kama da haka. 
Amma  ƙaramar  shirka:  Ita  ce  abinda  ambatanta 
shirka ya tabbata da nassosi na Alƙur’ani da Sunna, 
saidai ita karamar shirka ba ta zamo daga jinsin 
babbar shirka ba, kamar riya a cikin sashin wasu 
ayyuka, da rantsuwa da wanin Allah, da faɗar: Allah 
Ya so kuma wane ya so, da abinda ya yi kama da 
haka; saboda faɗin Annabi - tsira da amincin Allah su 
tabbata a gare shi -: "Abu mafi tsoratarwa dana ke ji 
muku tsoro: shi ne ƙaramar shirka, sai aka tambaye 

8 
shi mece ce ita, sai ya ce: "Riya".
1
 Imamu Ahmad ne 
ya  rawaito  shi,  da  Ɗabarani,  da  Baihaƙi,  daga 
Mahmud bn Labid al'Ansary-Allah Ya yarda da shi- da 
Isnadi  kyakkyawa,  kuma  Ɗabari  ya  rawaito  shi  da 
Isnadai kyawawa, daga Mahmud dan Labid, daga 
Rafi'u ɗan Khadij, daga Annabi- tsira da amincin Allah 
su tabbata a gare shi -. 
Da kuma faɗarsa-tsira da amincin Allah su tabbata 
a gare shi-  "Wanda ya rantse da wani abu koma 
bayan  Allah  to  haƙiƙa  ya  yi  shirka".
2
  Imamu Ahmad 
ya rawaito shi da Isnadi ingantacce, daga Umar ɗan 
Khaɗɗab- Allah Ya yarda da shi- Kuma Abu Dawud ya 
rawato shi, da Tirmizi da ingataccen Isnadi, daga 
Hadisin ɗan Umar- Allah Ya yarda da su- daga Annabi 
-  tsira da amincin Allah su tabbata a gare shi-  cewa 
shi ya ce: "Wanda ya rantse da wanin Allah to haƙiƙa 
ya kafirta ko ya yi shirka".
3
 Da kuma faɗarsa-tsira da 
amincin Allah su tabbata a gare shi-:  "Kada ku ce : 
Allah Ya so, wane ma ya so, sai dai ku ce: Allah ne Ya 
 
1
 Imamu Ahmad ya fitar da shi (5/428), da Ɗabarani a cikin 
Alkabir (4/338), da Baihaƙi a cikin al-Shu'ab (14/355), ya 
ce a cikin Majma'u al-zawa'id (1/121), Ahmad da wasu 
mazajen Al-sahih sun rawaito shi.
 
2
 Imamu Ahmad ya fitar da shi (1/47). 
3
  Abu Dawud ya ftar da shi, a lamba ta (3251) da Tirmizi a 
lamba ta (1535).

so, sannan wane ma ya so".
1
  Abu Dawud ya rawato 
shi  da  Isnadi  ingantacce,  daga  Huzaifa  ɗan Yamani- 
Allah Ya yarda da shi -. 
Wannan  nau'i  ba  ya  wajabta  Ridda  (fita  daga 
Musulinci), ba ya kuma sa a dawwama a wuta, sai dai 
shi yana kore cikar Tauhidi (kaɗaita Allah) na wajibi. 
Nau'i  na  uku:  Ɓoyayyar  shirka;  dallinta  faɗar 
Annabi - tsira da amincin Allah su tabbata a gare  shi -
:  "Shin  ba  na  baku  labari  da  abinda  na  fi  muku  jin 
tsoron sa ba,  fiye da Masihul Dajjal? suka ce: Eh ya 
manzon Allah, ya ce: Ɓoyayyar shirka, mutum ya ta 
shi ya yi sallah sai ya ƙawata sallarsa, saboda abinda 
ya gani na kallon mutum zuwa gare shi".
2
  Imamu 
Ahmad ne ya rawato shi, a cikin Musnad ɗinsa, daga 
Abu Sa'id al-Khudry- Allah Ya yarda da shi -. 
Kuma za’a iya a raba shirka zuwa nau'i biyu kawai: 
Babba da ƙarama, amma ɓoyayyar shirka, ita tana 
gamesu;  Takan  faru  a  shirka  babba,  kamar  shirkar 
munafukai;  domin  su,  suna  ɓoye  aƙidunsu  ɓatattu, 
suna  bayyanar  da  Musulinci  a  fili,  don  riya  (dan  a 
gani) dan kuma tsoro ga kawunansu. 
Tana  kuma  kasancewa  a  ƙaramar  shirka,  kamar 
riya, kamar (yadda ya tabbata) a cikin Hadisin 
 
1
 Abu Dawud ne ya fitar da shi a lamba ta (4980), da Ahmad 
(5/384).
 
2
  Ibnu Majah ya fitar da shi a lamba ta (4204) da Imamu 
Ahmad (3/30).

Mahmud  ɗan Labeed al-  Ansary da ya gabata, da 
kuma Hadisin Abu Sa'id wanda ya gabata. Allah Shi 
ne Mai datarwa. 
DARASI NA BIYAR: KYAUTAYI. 
Rukunin kyautayi, shi ne: Ka bautawa Allah kamar 
kana ganinSa, domin kai in ba ka ganinSa, to Shi Yana 
ganinka. 
DARASI NA SHIDA : SHARUƊƊAN SALLAH. 
Su tara ne: 
Muslunci,  da  Hankali,  da  Ganewa,  da  Ɗauke kari 
(alwala ko wanka), da  Gusar da najasa, da  Shigar 
lokaci, da Fuskantar alƙibla, da Niyya. 
DARASI NA BAKWAI: RUKUNAN SALLAH. 
Su sha huɗu ne: 
Tsayuwa tare da iko, da kabbarar harama, da 
karatun Fatiha, da ruku'u, da daidaituwa bayan 
ruku'u, da sujjada a kan gaɓɓai bakwai, da ɗagowa 
daga gare ta, da zama tsakanin sujjada biyu, da 
nutsuwa a cikin dukkanin ayyukan, da jerantawa 
tsakanin rukunai, da tahiyar ƙarshe, da zama domin 
ta, da salati ga Annabi -  tsira da amincin Allah su 
tabbata a gare shi- da sallama biyu. 
DARASI NA TAKWAS : WAJIBABBUN 
SALLAH. 
Su takwas ne: 

Dukkanin kabbarori banda kabbarar harama, da 
faɗar: (sami'a Allahu liman hamidahu) ga Liman da 
mai sallah shi kaɗai, da faɗar(Rabbana walakal hamd) 
ga kowa, da kuma faɗar (Subhana rabbiyal al-Azeem) 
a  cikin  ruku'u  da  kuma  faɗin: Subhana rabbiyal al-
Aala)  a  cikin  sujjada,  da  faɗar (Rabbig  firli) tsakanin 
sujjada biyu, da tahiyyar farko, da zama dominta. 
DARASI NA TARA : BAYANIN TAHIYYA. 
Shi ne ya ce: 
"Attahiyyatu Lillahi, Wassalawatu, Waɗɗayyibatu, 
Assalamu Alaika Ayyuhan Nabiyyu, Warahmatullahi 
Wabarakatuhu,  Assalamu  Alaina  Wa’ala  Ibadillahis 
Salihina, Ash-hahadu An la’ilaha Illah Lahu, Wa Ash-
hahadu Anna Muhammadan AbduHu Wa-rasuluHu". 
(Dukkan gaisuwa da addu'a da kyawawan abubuwa 
sun tabbata ga Allah. Tsira da amincin Allah su 
tabbata a gare ka, ya Annabi, da rahamar Allah da 
albarka. Amincin Allah ya tabbata a gare mu da bayin 
Allah salihai. Ina shaidawa babu abin bautawa da 
gaskiya sai Allah, kuma ina shaidawa Muhammadu 
bawanSa ne kuma ManzonSa ne.) 
Sannan sai ya yi salati ga annabi- tsira da amincin 
Allah su tabbata a gare shi- ya yi albarka a gare shi sai 
ya ce: (Allahumma Salli Ala Muhammad, Wa’ala Aali 
Muhammad, kama Sallaita Ala Ibrahim, Wa ala Aali 
Ibrahim, Innaka Hamidun Majid. Allahumma Barik 
Ala  Muhammad,  Wa’ala  Aaali  Muhammad,  Kama 

Barakta  Ala  Ibrahim,  Wa’ala  Aali  Ibrahim,  Innaka 
Hamidun Majid). 
Sannan ya nemi tsarin Allah a cikin Tahiyya, daga 
azabar ƙabari, da kuma fitinar rayuwa da mutuwa, da 
ftinar  masihul  Dajjal,  sannan  ya  zaɓi abin da ya so 
daga addu'a, musammama waɗanda aka ruwaito 
daga haka, yana daga cikinsu: 
(Ya Ubangiji Ka taimakeni a bisa ambatanka, da 
gode maka, da kyan bautarKa. 
 Ya Allah ni na zalunci kaina zalunci mai yawa, 
babu  mai  gafarta  zunubai  sai  Kai,  Ka  gafarta  min 
gafara daga gareKa, Kajiƙaina, haƙiƙa Kai Mai yawan 
gafara ne Mai yawan jin ƙai). 
Amma  a  tahiyya  ta  farko  sai  ya  ta  shi,  bayan 
shaidawa  biyu,  zuwa  (raka’a)  ta  uku  a  Azahar  da 
La'asar da Magariba da Isha'i, idan ya yi salati  ga 
annabi-tsira da amincin Allah su tabba a gare shi- to 
shi  ya  fi;  saboda  gamewar  Hadisai  a  kan  hakan, 
sannan ya ta shi zuwa ta uku. 
DARASI NA GOMA : SUNNONIN SALLAH. 
Yana daga cikin su: 
1- Buɗewa 
2- Sanya tafin hannun dama a kan na hagu, a kan 
ƙirji, yayin da zai ta shi tsaye, kafin ruku'u da bayan 
ruku'u. 
3-  Ɗaga  hannaye,  yana  mai    dunƙule  yatsu  da 
miƙe  su,  dai-dai  da  kafaɗu, ko kunnuwa ya yin 

kabbarar farko, da ya yin ruku'u da ɗagowa daga gare 
shi, hakanan ya yin tasowa daga tahiyyar farko zuwa 
ta uku. 
6- Abinda ya ƙaru akan tasbihi ɗaya a cikin ruku'u 
da sujjada. 
5-  Abinda  ya  ƙaru  a  kan  faɗar (Rabbana walakal 
hamdu) bayan ɗagowa daga ruku'u, da abinda ya 
ƙaru sama da ɗaya a addu'ar neman gafara tsakanin 
sujja biyu. 
6- Sanya kai daidai da gadan baya a ruku'u. 
7-  Buɗa  damatsa  biyu  daga  gefe  biyu,  ciki  daga 
kuma cinyoyi, da cinyoyi daga maƙyangyamai a cikin 
sujjada. 
8-Ɗage  sandunan  hannaye  daga  ƙasa  ya  yin 
sujjada. 
9-  Zaman mai sallah a kan  ƙafarsa  ta  hagu  tana 
shimfiɗe, da kuma kafa ta dama a tahiyyar farko, da 
tsakanin sujjadu biyu. 
10-  Zaman (tawarruki)  a  tahiyyar  ƙarshe,  a  cikin 
(sallah) mai raka'a huɗu da mai raka'a uku, shi ne 
zama  akan  mazauninsa,  da  sanya  ƙafarsa  ta  hagu a 
ƙarƙashin ta dama da kuma kafa ta dama. 
11- Yin nuni da ɗanyatsa manuni a tahiyyar farko 
da  ta    biyu,  tun  daga  lokacin  zama  zuwa  ƙarshen 
tahiyyar, da kuma motsa su ya yin addu'a. 
12-  Yin  salati  da  addu’ar  albarka  ga  (Annabi) 
Muhammad, da alayansa hakanan ga (Annabi) 








[image: ] 
14 
Ibrahim da alayen (Annabi) Ibrahim a tahiyyar farko. 
13- Addu'a a tahiyyar ƙarshe. 
14-  Bayyanar da karatu a sallar Asuba, da sallar 
Juma'a,  da  sallar  Idi  biyu,  da  sallar  roƙon  ruwa,  da 
kuma raka'o'i biyun farkon sallar Magariba da Isha'i. 
15-  Boye karatu a Azahar, da La'asar, da kuma 
raka'a ta uku ta sallar Magariba, da raka'o'i biyun 
ƙarshe na sallar Isha'i. 
16-  Karatun  a  binda  ya  ƙaru  akan  Fatiha  daga 
Alƙur’ani,  tare  da  kiyaye  abinda  ya  ragu    na  daga 
sunnoni a cikin sallah banda abinda muka ambata, 
yana  daga  haka:  Abinda  ya  ƙaru  akan  faɗar mai 
sallah: (Rabbana walakal hamdu), bayan ɗagowa 
daga ruku'u, a haƙƙin limam da mai bi, da mai sallah 
shi kaɗai, cewa hakan sunna ce, kuma yana daga 
cikin Sunnar, ɗora hannaye a kan gwiwoyi biyu 
yatsunsu a warware yayin ruku'u. 
DARASI NA SHA DAYA: ABUBUWA MASU 
ƁATA SALLAH. 
Su takwas ne: 
1- Magana da gangan tare da yana sane kuma ya 
san hukunci, amma mai mantuwa da wanda bai sani 
ba, sallarsa ba ta ɓaci da haka. 
2- Dariya. 
3- Cin (abin ci) 
4- Shan (abin sha). 
5- Yayewar al'aura. 

6- Bauɗewa mai yawa, daga ɓangaren alƙibla. 
7- Wasa mai yawa mai jerantuwa a cikin sallah. 
8- Warwarewar tsarki. 
DARASI NA SHA BIYU: SHARUƊƊAN 
ALWALA. 
Su goma ne: Musulinci, da hankali, da  ganewa da 
niyya, da kasantuwa cikin hukuncinta, wato kada yayi 
niyyar yanketa har alwalarsa ta cika, da yankewar 
abinda ke wajabta al'wala, da tsarkin ruwa ko na 
hoge kafin shi, da ruwa mai tsarki da halarcinsa, da 
gusar  da  abinda  ya  ke  hana  kaiwarsa  zuwa  fata,  da 
shigar  lokacin  sallah,  a  haƙƙin  wanda  karinsa 
dawwamamme ne. 
DARASI NA SHA UKU: FARILLAN ALWALA. 
Su shida ne: Wanke fuska, kuskurar baki da shaƙa 
ruwa suna daga cikin shi, da wanke hannaye tare da 
gwiwar  hannaye,  da  shafar  dukkanin  kai,  kunnuwa 
suna  daga  cikin  shi,  da  wanke  ƙafafuwa  tare  da 
idanuwan sawu, da jerantawa da bibbiya. Ana son 
maimaita wanke fuska, da hannaye, da ƙafafuwa sau 
uku,  hakanan  kuskurar  baki,  da  shaƙa  ruwa, 
(wankewa) sau ɗaya  ita  ce  farillah  a  hakan,  amma 
shafar  kai  ba'a  son  mai-maita shi, kamar yadda 
hadisai ingantattu suka yi nuni a bisa haka. 

DARASI NA SHA HUƊU: ABUBUWAN DA 
SUKE WARWARE ALWALA. 
Su shida ne: 
Abinda ke fita daga hanyoyi biyu, da abinda ke fita 
mai muni, najasa daga jiki, da gushewar hankali, da 
bacci  ko  waninsa,  da  shafar  farji  da  hannu,  ya 
kasance gaba ne ko baya (dubura) ba tare da kariya 
(tufafi)  ba,  da  cin  naman  raƙumi,  da  fita  daga 
Musulinci, Allah Ya tsare mu da musulmai daga haka. 
Faɗakarwa mai mahimmanci: Amma wanke 
mamaci: ingantacciyar (magana) cewa shi ba ya 
warware  alwala,  ita  ce  maganar  mafi  yawan 
ma'abota ilimi, saboda rashin wani dalili a bisa haka, 
sai dai da ace hannun mai wankan zai shafi al'aurorin 
mamacin ba tare da kariya ba, to alwala ta wajaba a 
kansa. 
Abinda ke wajibi a kansa, kada ya shafi al'aurorin 
mamacin  sai  ta  bayan  kariya  (kamar  safar  hannu), 
haka nan kuma shafar mace ba ta warware alwala a 
sake, daidai ne hakan ya kasance da sha’awa ne, ko 
ba  tare  da  sha'awa  ba,  a  mafi  ingantacciyar 
maganganu biyu na malamai, matuƙar dai wani abu 
bai  fito  daga  gare  shi  ba,  domin  Annabi  -  tsira da 
amincin Allah su tabbata a gare shi -  ya sumbaci 
sashin matansa sannan ya yi sallah bai yi alwala ba. 
Amma  faɗar Allah -  Maɗaukakn sarki -  a cikin 
ayoyi biyu na (Suratun) Nisa’i da Ma’idah: 

 (ko kuka shafi Mata) [al-Nisa’i: 43] [al-Ma'ida: 6-], 
Abin  nufi  da  shi:  Iima'i,  a  mafi  ingancin  faɗar 
malamai, shi ne faɗin Ibnu Abbas- Allah Ya yarda da 
su  -,  da  wasu  jama'a  daga  (salaf)  magabata    da 
(Khalaf) mamaya. Allah Shi ne Majiɓincin datarwa. 
DARASI NA SHA BIYAR:  
YIN ADO DA ƊABI'U ABABAN 
SHAR'ANTAWA GA KOWANNE MUSULMI. 
Yana daga cikin su: Gaskiya da amana, da 
kamewa, da kunya. da sadaukantaka, da karamci, da 
cika alƙawari, da tsarkaka daga dukkan a binda Allah 
Ya  haramta,  da  kyakkyawan  maƙwabtaka,  da 
taimakawa  ma'abota  buƙata  gwargwadan  iko,  da 
wanin haka na daga ɗabi'u waɗanda  Alƙur'ani  ko 
Sunna suka yi nuni abisa shar'antuwarsu. 
DARASI NA SHA SHIDA: LADABTUWA DA 
LADUBBAN MUSULUNCI. 
Yana daga cikin laduban Musulinci :  Sallama, da 
sakin fuska, da ci da dama da kuma sha da ita, da yin 
Bismillah ya yin farawa, da godiya ga Allah a ya yin 
gamawa, da godiya bayan yin atishawa, da yi wa  mai 
atishawa barka (addu'a) idan ya godewa Allah, da 
gaida mara lafiya, da bin jana'iza don yi mata sallah 
da binne ta, da laduban shari'a lokacin shiga 

masallaci  ko  gida  da  (lokacin)  fitowa  daga  cikin  su. 
Haka  kuma  yayin  tafiya,  da  (yin  ladabi)  tare  da 
mahaifa  da  makusanta  da  maƙwabta,  da  manya  da 
ƙanana, da taya murna na abin haihuwa, da addu’ar 
albarka  a  aure  da  bada  haƙuri  a  masifu,  da  wanin 
haka na daga ladubban Musulunci a wajen sa tufafi 
da cirewa, da sa takalmi. 
DARASI NA SHA BAKWAI: GARGAƊI AKAN 
SHIRKA DA NAU'O'IN SAƁO. 
Yana daga cikin su; Abubuwa bakwai masu 
halakarwa, sune: Yi wa Allah tarayya da wani, da 
tsafi, da kashe ran da Allah Ya haramta sai da gaskiya, 
da cin riba, da cin dukiyar maraya, da juyawa ranar 
garkon yaki, da yi wa katangaggun mata rafkanannu 
mu'uminai ƙazafi. 
Kuma yana daga cikin su: Saɓawa iyaye, da yanke 
zumunci, da  shaidar zur (ƙarya) da  rantse-rantse na 
ƙarya, da cutar da  maƙwabci, da zaluntar mutane  a 
jinane da dukiyoyi da mutunci, da shan abu mai sa 
maye, da caca, da yi da wani, da annamimanci, da 
wanin haka, daga abinda Allah-Mai girma da ɗaukaka 
Ya yi hani a kansa ko manzanSa-tsra da amincin Allah 
su tabbata a gare shi-. 
DARASI NA SHA TAKWAS: SHIRYA 
MAMACI DA YI MASA SALLAH DA BINNE SHI. 
Ga bayanan kamar haka: 

Na  farko:  An  shar'anta  laƙƙanawa  mai  gargara: 
(Laa  ilaha  illah);  saboda  faɗin Annabi -  tsira da 
amincin Allah su tabbata a gare shi -  (ku laƙƙanawa 
matattunku: Laa ilaha illallah.)
1
 Muslim ne ya rawaito 
shi a cikin Sahih ɗin sa. Abin nufi da matattu a cikin 
wannan Hadisin: Masu gargara, su ne waɗanda 
alamomin mutawa suka bayyana a gare su. 
Na  biyu:  idan  mutuwarsa  ta  tabbata,  sai  a  rufe 
idanuwansa, a kuma a daure gemunsa, saboda 
tabbatuwar sunna da hakan. 
Na uku: Yi wa mamaci musulmi wanka yana 
wajaba, sai dai idan ya kasance shahidi ne da ya 
mutu  a  wurin  yaki,  haƙiƙa  shi  ba'a  yi  masa  wanka, 
kuma ba'a yi masa sallah, a'a ana binne shi ne a 
tufafinsa,  domin  annabi  -  tsira da amincin Allah su 
tabbata a gare shi - bai wanke waɗanda aka kashe a 
Uhudu ba, kuma bai yi musu sallah ba. 
Na huɗu: Siffar wanke mamaci: 
A suturce al'aurarsa, sannan a ɗago shi kaɗan, ana 
tatso cikinsa, tatsa mai sauƙi (wato a hankali), sannan 
mai yin wankan ya naɗa kyalle ko waninsa a 
hannunsa, sai ya yi masa tsarki, sannan ya yi masa 
alwala, irin alwalar sallah, sannan ya wanke kansa da 
gemunsa da ruwa da magarya, ko makamancinsa, 
sannan ya wanke tsaginsa na dama, sannan na hagu, 
 
1
 Muslim ne ya fitar da shi, a lambobi na (916-917). 

sannan ya wanke shi kamar haka na biyu da na uku, 
yana  tafiyar  da  hannunsa  a  kan  cikinsa  a  kowacce 
wankewa, idan wani abu ya fito daga gare shi sai ya 
wanke shi, ya kuma toshe wurin da audiga ko 
waninta, idan kuma bai kame ba, to da baƙar laka, ko 
da wasu hanyoyi na likitancin zamani, kamar gam, ko 
makamancinsa. 
Ya sake yi masa alwala, idan kuma bai tsarkaka ba 
da  (wankewa)  uku,  sai  a  ƙara  zuwa  biyar,  ko  zuwa 
bakwai, sannan ya tsane shi da wani tufafi, ya sanya 
turare a wuraran da ruwa ba ya zuwa gare su, da 
gaɓɓan sujjadarsa, idan kuma ya sanya turare a 
dukkan jikinsa, hakan yana da kyau, ana yi wa 
linkafanansa  turaren  hayaƙi,  idan  kuma  gashin 
bakinsa  ko  faratansa  masu  tsawo  ne,  sai  a  rage  su, 
kuma babu laifi idan anbarsu a yadda suke, ba a sakin 
(taje) gashinsa, ba a kuma aske mararsa, ko yi masa 
kaciya (shayi) saboda rashin dalili a bisa haka, mace 
kuma  ana  tufke  gashinta  tufka  uku,  a  sake  su  a 
bayanta. 
Na biyar: Sa wa mamaci likkafani 
Abinda ya fi falala a yi wa namji linkafani a tufafi 
uku  farare,  babu  riga  ko  rawani  a  cikinsu,  kamar 
yadda akayiwa Annabi-tsira da amincin Allah su 
tabbata agare shi-  ana shigar da shi a cikinsu 
shigarwa, idan kuma aka yi masa likkafanin a riga da 
kwarjalle da lifafa to babu laifi. 

Mace  kuma  anayi  mata  likkafani  a  tufafi  biyar: 
Riga, da mayafi, da kwarjalle, da lifafai biyu. Ana yiwa 
yaro  likkafani  a  tufafi  ɗaya zuwa uku, ana yi wa 
yarinya kuma likkafani a riga da lifafi biyu. 
Abinda  ya  ke  wajibi  a  haƙƙin  dukkannin 
(mamatan)  tufafi  guda  ɗaya, da zai suturce dukkan 
mamacin, sai dai idan mamacin ya kasance mai 
harama  ne  da  (Hajji  ko  Umra)  to  haƙiƙa  shi  ana 
wanke shi da ruwa da magarya, a yi masa likkafani a 
kwarjallensa  da  mayafinsa,  ko  da  waninsu,  ba  za  a 
rufe kansa ko fuskarsa ba, ba za a sa masa turare ba, 
domin  za  a  tashe  shi  ranar  Alƙiyama  yana  Talbiyya, 
kamar yadda ya inganta da haka daga Manzan Allah-
tsira da amincin Allah su tabbata a gare shi -.  
 Idan kuma mai haramar ta kasance mace ce ana 
yi mata likkafani kamar waninta, sai dai ba a sa mata 
turare,  ba  a  kuma  rufe  fusksrta  da  Nikabi,  ko 
hannayemta  da  safa,  sai  dai  ana  rufe  fuskarta  da 
hannayenta da likafanin da aka sata a cikinsa, kamar 
yadda bayanin siffar yi wa mace likafani ya gabata. 
Na shida : Mafi cancantar mutane a yi wa mamaci  
wanka da sallah da  binne shi. 
Wasiyyinsa (wato wanda ya yi wasiyya da ya yi 
masa wanka), a haka, sannan Uba, sannan Kaka, 
sannan  mafi  kusanci  daga  Asibai  (dangin  uba)  a 
haƙƙin namiji. 
Kuma  mafi  cancanta  da  yi  wa  mace  wanka: 

(Wasiyyiyarta) wacce ta yi wasiyya da ta yi mata 
wanka, sannan uwa, sanan kaka (mace), sannan mafi 
kusanci sai mafi kusanci cikin mata.  
Kuma ya halatta ga ma'aurata biyu ɗayansu ya 
wanke  ɗayan,  domin  Siddiƙu  (wato  sayyidina 
Abubakar) -  Allah Ya yarda da shi -  matarsa ce ta yi 
masa wanka, kuma domin cewa (Sayyidina) Aliyu - 
Allah Ya yarda da shi -  shi ya wanke matarsa Nana 
Faɗima - Allah Ya yarda da ita -. 
Na Bakwai: Siffar Sallah ga mamaci: 
Zaiyi kabbara huɗu, ya karanta Fatiha a bayan ta 
farko, idan ya karanta gajeriyar sura ko aya ɗaya ko 
biyu tare da ita to abune mai kyau; saboda 
ingattaccen Hadisin da yazo akan hakan daga Ibn 
Abbas-Allah Ya yarda da su-, sannan yayi kabbara ta 
biyu yayi salati ga annabi-tsira da amincin Allah su 
tabbata a gare shi-  kamar salatinsa a tahiyyah, 
sannan ya yi kabbara ta uku, ya ce: (Ya Allah Ka 
gafartawa  rayayyunmu  da  mamatanmu,  da 
mahalartanmu waɗanda suke anan, da waɗanda 
basa nan, da ƙaramin mu da babban mu, da namijin 
mu da macen mu, ya Allah wanda zaKa rayashi daga 
cikinmu to ka rayashi akan Musulunci, wanda zaKa 
karɓi ransa daga gare mu, Ka karɓe shi a bisa imani, 
Allah Ka gafarta masa, Kaji ƙansa, Ka kare shi, Ka yafe 
masa, Ka girmama masaukinsa, Ka yalwata 
mashigarsa,  ka  wanke  shi  da  ruwa  da  ƙanƙara,  ka 

tsarkake shi daga kurakurai, kamar yadda ake 
tsarkake farin  tufafi  daga datti,  Ka  canza  masa gida 
mafi  alkhairi  daga  gidansa  da  ahali  (iyali)  fiye  da 
Ahalinsa, ka shigar da shi Aljanna, ka tsare shi daga 
azabar kabari, da azabar wuta, ka yalwata masa a 
kabarinsa, ka haskaka masa cikinsa, ya Allah kada ka 
haramta mana ladansa kada kuma ka batar damu a 
bayansa).  Sannan ya yi kabbara ta huɗu, ya yi 
sallama,  sallama ɗaya a damarsa. 
Ana son ya ɗaga hannayensa a kowacce kabbara, 
idan mamacin ya kasance mace ce ana cewa: 
(Allahumma  ighfir  laha  ...)    har  izuwa  ƙarshe,  idan 
kuma jana'izar ta kasance ta mutane biyu ce, ana 
cewa: ( Allahumma ighfir lahuma...) zuwa ƙarshe, zai 
yi  amfani  da  lafazin  jam'i  idan  jana'izar  tafi  haka 
yawa,  ana  cewa:  (Allumma  ghfir    lahum)  har  zuwa 
ƙarshe, amma idan ya kasance yaro ne, maimakon yi 
masa  addu'a  da  neman  gafara  sai  ace:  (Ya  Allah  Ka 
sanya shi lada magabaci, kuma ajiya ga mahaifansa, 
kuma mai ceto abin amsawa, ya Allah Ka nauyaya 
ma'aunansu da shi, Ka girmama ladansu da shi, kuma 
Ka riskar da shi da managartan magabatan muminai, 
Ka sanya shi a cikin rainon (Annabi) Ibrahim-tsira da 
amincin Allah su tabbata a gare shi -, Ka kare shi da 
rahamarKa daga azabar Jahannama). 
Abinda yake sunna shi ne limami ya tsaya daura 
(daidai) da kan namiji, mace kuma a tsakiyarta, idan 

kuma mamatan sun haɗu (maza da mata) sai namji 
ya kasance shi zai biyo liman, mace kuma ta biyo 
alƙibla. 
 Idan kuma akwai yara tare da su, sai a gabatar da 
yaro (namiji) akan babbar mace, sannan babbar 
mace, sannan yarinya, kan yaron yana kasancewa 
daura da kan babban namiji, tsakiyar mace kuma 
daura da kan namiji, haka nan kuma kan yariya yana 
kasancewa ne daura da kan mace, tsakiyarta kuma ya 
kasnce daura da kan namiji. 
Dukkanin masu sallah suna kasancewa a bayan 
liman, sai dai idan wani bai sami wuri a bayan liman 
ba, to shi zai tsaya ne a damarsa. 
Na Takwas: Siffar binne mamaci: 
Abin  shar'antawa  shine  zurfafa  ƙabari  zuwa 
tsakiyar namiji, kuma Lahad ya kasance a cikinsa 
daga  ɓangaren  (bangon)  alƙibla,  kuma  a  sanya 
mamaci a cikin Lahad ta ɓangaran gefansa na dama, 
sai  a  warware  ƙulle-ƙullen  likkafani,  amma  kada  a 
zare su, a'a a barsu, ba'a kuma yaye fuskarsa, daidai 
ne mamacin ya kasance namiji ne ko mace ce, 
sannan a kafa tubalai a kansa, a yaɓe da taɓo, har sai 
ya tsaya ya kuma kare shi daga (zubar) turɓaya, idan 
kuma tubalan basu samu ba, to, sai a canza hakan da 
waninsu na daga alluna, ko duwatsu ko katako da zai 
kare shi daga turɓaya,  sannan  a zuba  ƙasa  a  kansa,  
kuma ana so a ce yayin hakan :(Da sunan Allah kuma 

akan addinin manzan Allah).  
Ana daga kabarin kamu daya, kuma ana sanya 
tsakkuwa akansa in hakan ya saukaka, ana kuma 
yayyafa masa ruwa. 
Ana shar'antawa ga masu rakiya da su tsaya a 
wajen  ƙabarin  su  yi  addu'a  ga  mamacin,  domin 
Annabi-tsira da amincin Allah su tabbata a gare shi- 
ya kasance idan ya gama binne mamaci yana tsayawa 
a kansa, kuma ya ce:  (Ku nemawa ɗan uwanku 
gafara,  ku  roƙa  masa  tabbatuwa  (ya  yin  amsa 
tambaya), domin shi yanzu za'a tambaye shi.)
1
. 
Na Tara; Kuma an shar'anta ga wanda bai yi sallah 
a gare shi ba, da ya yi sallah a gare shi bayan 
binnewa; 
Domin Annabi-tsira da amincin Allah su tabbata a 
gare shi-  ya aikata haka, a bisa cewa hakan ya 
kasance kamar wata (ɗaya)  ko  ƙasa  da  haka,  idan 
lokacin ya kasance yafi haka, ba'a shar'anta sallah a 
kan  ƙabari  ba,  domin  cewa  ba  a  ruwaito  daga 
Annabi-tsira da amincin Allah su tabbata a gare shi- 
cewa yayi sallah ga wani ƙabari bayan wata (ɗaya) da 
binne mamacin ba. 
Na Goma: Ba ya halatta ga ‘yan uwan mamaci su 
yi abinci ga mutane; Saboda faɗar Jarir  ɗan Abdullah 
al-Bajali sahabi mai girma-Allah Ya yard da shi-: "Mun 
 
1
  Abu Dawud ya fitar da shi, a lamba ta (3221), da Hakim 
(3/399).

kasance  muna  lissafa  taruwa  ga  iyalan  mamaci,  yin 
abinci bayan binne (mamaci) yana daga kukan 
mutuwa".
1
  Imamu Ahmad ne ya rawaito shi da 
sanadi kyakkyawa. 
Amma yi musu abin ci su (ahalin mamacin) ko ga 
baƙinsu  babu  laifi,  kuma  an  shar'anta  ga 
makusantansa da maƙwabtansa da suyi abinci su kai 
musu; domin Annabi-tsira da amincin Allah su 
tabbabata a gare shi-  yayin da labarin mutuwar 
Ja’afar  ɗan  Abi  Ɗalib  -Allah Ya yarda da shi-  yazo 
masa a Sham ya umarci iyalinsa da su yi abinci ga 
iyalan  Ja’afar,  kuma  ya  ce:  (Haƙiƙa  abinda  zai 
shagaltar da su ya zo musu)
2
. 
Kuma  babu  laifi  ga  iyalan  mamacin  da  su  kirawo 
maƙwabtansu,  ko  waninsu  don  cin  abincin  da  aka 
kawo musu, babu lokaci iyakantacce ga hakan cikin 
abinda muka sani na shari'a. 
Na sha ɗaya: Ba ya halatta ga mace ta bar ado 
(don mutuwar) wani mamaci sama da kwana uku sai 
ga mijinta. 
Lalle yana wajaba tabar ado (don mutuwar 
mijinta) wata huɗu da kwana goma, sai dai in ta 
 
1
  Ibnu Majah ya fitar da shi, a lamba ta (1612) da Imamu 
Ahmad (2/204).
 
2
  Muslim Al-jana'iz (976), Nasa'i, Aljana'iz (2034), Abu 
Dawud Aljana'iz (3234), Ibnu Majah, abinda ya zo a cikin 
Al-jana'iz (1569), Ahmad (2/441).

kasance  mai  ciki  ce,  to  (zata  bar  adon)  zuwa  haife 
cikinta, saboda tabbatar sunna ingattacciya daga 
Annabi - tsira da amincin Allah su tabbata a gare shi - 
da hakan. 
Amma namji to baya halatta ya bar ado (don 
mutwar) wani daga makusantansa ko waninsu. 
Na sha Biyu; Ana shar'antawa ga maza ziyarar 
kabarurruka (maƙabarta), lokaci zuwa lokaci, don yin 
addu'a  a  gare  su,  da  nema  musu  jin  ƙai,  da  tuna 
mutuwa da abinda ke bayanta; 
Saboda  faɗar Annabi -  tsira da amincin Allah su 
tabbata a gare shi -:  "Ku  ziyarci  ƙabarurruka 
(maƙabarta),  domin  suna  tunatar  da  ku  Lahira".
1
 
Muslim  ne  ya  fitar  da  shi  a  cikin  ingantaccen 
littafinsa. 
Annabi-tsira da aminciin Allah su tabbata a gare 
shi-ya kasance yana koyawa sahabbansa idan sun 
ziyarci ƙabarurruka (maƙabarta) da su ce: "Assalamu 
Alaikum ahlad diyar minal mu'uminin wal muslimin, 
wa  innā  in  Shaa  Allahu  bikum  lāhiƙun,  nas'alullāha 
lanā  wa  lakumul  afiyah,  yarhamul  lāhul 
mutaƙaddimina minna wal musta'akhirin." 
(Aminci ya tabbata a gare ku  ma'abota gidaje 
daga muminai da musulmai, mu ma in Allah Ya so 
masu riskuwa ne da ku, muna roƙon Allah yafiya mu 
 
1
 Ibnu Majah ya fitar da shi, a lamba ta (1569), kuma Albani 
ya inganta shi.

da  ku,  Allah  Ya  jiƙan  magabata  daga  gare  mu  da 
masu jira.)
1
 
Amma  mata, ziyarar  kabarurruka  (maƙabarta)  ba 
ta halatta a gare su, domin Manzon Allah -  tsira da 
amincin Allah su tabbata a gare shi- ya tsinewa mata 
masu ziyartar maƙabarta, kuma domin cewa su, ana 
tsoron fitina da ƙarancin haƙuri a ziyararsu, hakanan 
kuma  bin  jana'iza  zuwa  maƙabarta  ba  ya  halatta  a 
gare su, domin Manzon Allah - tsira da amincin Allah 
su tabbata a gare shi - ya hana su yin hakan. Amma 
yin  sallah  ga  mamaci  a  cikin  masallaci,  ko  a  filin 
sallah, ita abar shar'antawa ce, ga maza da mata baki 
ɗaya. 
Wannan  shi  ne  ƙarshen  abinda  tattarashi  ya 
sawwaƙa.  Allah  Ya  Yi  tsira  da  aminci  ga  annabinmu 
Muhammadu, da alayansa da sahabbansa. 
 
***
 
1
 Muslim ne ya fitar da shi, a lamba ta (975). 

